Jonas Pinskus

Jonas Pinskus (g. 1959 m. rugsėjo 22 d. Kuršėnuose) – Lietuvos irkluotojas, politikas.

 Biografija 
1974 m. baigė Kuršėnų aštuonmetę mokyklą, 1978 m. baigė Šiaulių K. Didžiulio politechnikumą, įgijo statybininko techniko specialybę. 1985 m. baigė Vilniaus universiteto Ekonomikos kibernetikos ir finansų fakultetą, įgijo ekonomisto diplomą.

1988–1990 m. „Dinamo“ sporto draugijos treneris. 1990–1993 m. UAB „Sajona" direktorius. 1993–2000 m. UAB „Edroma“ generalinis direktorius, vienas savininkų. 1995–2002 m. Kėdainių UAB „Guotas“ stebėtojų tarybos pirmininkas. 2001–2004 m. įmonės „Dovydo transportas“ savininkas, direktoriaus pavaduotojas.

2004–2008 m., 2009–2011 m. ir 2020–2024 m. Seimo narys. 2006 m. Darbo partijos frakcijos seniūnas, 2021–2022 m. Mišrios grupės, Regionų frakcijos seniūnas. 2011–2015 m. Vilniaus miesto savivaldybės mero pavaduotojas. 2011–2015 m. Vilniaus miesto savivaldybės tarybos narys.2011 m. Lietuvos savivaldybių tarybų rinkimai (2022 m. rugsėjo 10 d.) „Regionų frakcijos seniūne paskirta Tamašūnienė, Demokratų „Vardan Lietuvos“ – Savickas“. lrt.lt

2020 m. ekonomikos ir inovacijų ministro patarėjas.

2004 m. Darbo partijos narys, 2006 m. partijos pirmininko pavaduotojas. Nuo 2018 m. Lietuvos socialdemokratų darbo partijos narys, nuo 2021 m. – partijos pirmininkas.2008 m. Lietuvos Respublikos Seimo rinkimai - Koalicija Darbo partija + jaunimas - Iškelti kandidatai 2008 m. Lietuvos Respublikos Seimo rinkimai - Leiboristų partija - Iškelti kandidatai 

2024 m. lapkričio 11 d., pirmadienį, po nesėkmingų rinkimų į Seimą, Lietuvos regionų partija paskelbė, kad savo narystę partijoje nutraukė Širvintų rajono merė Ž.Pinskuvienė, o jos sutuoktinis, buvęs partijos lyderis Jonas Pinskus, pašalintas iš politinės jėgos nariųRegionų partija: Pinskuvienė nutraukė narystę partijoje, Pinskus iš jos pašalintas.

 Sportinė karjera 

Nuo 1977 m. aktyviai sportavo, 1979–1988 m. TSRS akademinio irklavimo rinktinės narys, TSRS nusipelnęs sporto meistras. 1980 m. vasaros olimpinių žaidynių Maskvoje prizininkas. 1981 ir 1985 m. pasaulio aštuonvietės irklavimo čempionas.Jonas Pinskus, lse.lt. Pasaulio čempionatų prizininkas: 1983 m. užėmė 3-iąją vietą, 1986 m. – 2-ąją vietą. Septynis kartus TSRS čempionas. Tris kartus Lietuvos čempionas. Daugkartinis tarptautinių regatų nugalėtojas.

1988–1990 m. „Dinamo“ sporto draugijos treneris.

Apdovanotas dviem TSRS medaliais. 1998 m. apdovanotas medaliu „Už nuopelnus Lietuvos sportui“. 2001 m. išrinktas Šiaulių krašto šimtmečio sportininku. 1996–2000 m. sporto veteranų asociacijos „Penki žiedai" prezidentas.„2008—2012 m. kadencijos Seimo narys. Jonas PINSKUS“. lrs.lt

 Šeima 
Žmona Živilė Pinskuvienė. Duktė iš pirmos santuokos Justina, duktė iš antrosios santuokos Daniela, sūnus Dovydas.

 Šaltiniai 

Kategorija:Seimo nariai
Kategorija:Vilniaus vicemerai
Kategorija:Lietuvos irkluotojai
Kategorija:Apdovanotieji medaliu Už nuopelnus Lietuvos sportui